**Mandátna zmluva**

uzavretá v zmysle ust. § 566 a nasl. Obchodného zákonníka č. 513/1991 Zb.

v znení neskorších zmien a doplnkov

(ďalej len „**Zmluva**“)

**medzi týmito zmluvnými stranami:**

Názov organizácie: Obec Pečovská Nová Ves

Zastúpená: PhDr. Jaroslav Dujava, starosta obce

IČO: 00327590

DIČ: 2020711660

Adresa organizácie: Hlavná 33, 082 56 Pečovská Nová Ves

Email: starosta@pecovska.sk

Tel.: 051/4583 421

(ďalej len „**Mandant**“)

Mandatár: HydroVolt Energy, s. r. o.

So sídlom: Kutuzovova 58, 085 01 Bardejov

Zastúpená: Ing. Július Fedáš, konateľ

IČO: 46342737

DIČ: 2023342728

IČ DPH: SK2023342728

Bankové spojenie: VÚB, a.s.

IBAN: SK90 0200 0000 0035 4531 8354

e-mail: hvenergy@hotmail.com

Zapísaná : v Obchodnom registri Okresného súdu Prešov, oddiel: Sro, vložka č. 24950/P

(ďalej len **„Mandatár“**)

**s nasledovným obsahom:**

**ČLÁNOK I.**

**PREDMET ZMLUVY**

1. Zmluvné strany sa dohodli, že Mandatár za podmienok dohodnutých v tejto Zmluve vykoná pre Mandanta na jeho účet a v jeho mene činnosť spočívajúcu v kompletnom zabezpečení procesu verejného obstarávania v súlade s platnými predpismi, a to najmä so zákonom č. 343/2015 Z. z. o verejnom obstarávaní v znení neskorších predpisov (ďalej len „Zákon o VO“), pre projekt s názvom: **„Všetci spoločne za inklúziu Rómov, lokálny rozvoj a znižovanie chudoby v Pečovskej Novej Vsi“** dohodnutých v tejto Zmluve.
2. Rozsah činnosti mandatára bude pozostávať z týchto úkonov:

**Zabezpečenie komplexných služieb verejného obstarávania na predmet zákazky: Všetci spoločne za inklúziu Rómov, lokálny rozvoj a znižovanie chudoby v Pečovskej Novej Vsi**

* **Zákazka s nízkou hodnotou malého rozsahu – 6 verejných obstarávaní (prieskumov trhu)**
* **Zákazka s nízkou hodnotou – 4 verejné obstarávania**

Maximálne v rozsahu 150 hodín na všetky verejné obstarávania.

1. V rámci procesu verejného obstarávania bude Mandatár vykonávať najmä tieto úkony:

* konzultácia o predmete zákazky a spôsobe jeho zabezpečenia podľa požiadaviek verejného obstarávateľa a konečného užívateľa,
* spracovanie časového harmonogramu kľúčových aktivít verejného obstarávania,
* vypracovanie podmienok účasti,
* určenie predpokladanej hodnoty zákazky,
* vypracovanie výzvy na predkladanie ponúk, súťažných podkladov,
* zaslanie výzvy na predkladanie ponúk do Vestníka verejného obstarávania SR,
* poskytovanie súťažných podkladov záujemcom, zverejnenie súťažných podkladov v profile verejného obstarávateľa,
* zabezpečenie komunikácie so záujemcami a uchádzačmi,
* poskytovanie vysvetlenia podmienok účasti vo verejnom obstarávaní, súťažných podkladov alebo inej sprievodnej dokumentácie záujemcom,
* preberanie ponúk a vystavenie potvrdenia o prevzatí ponuky v prípade osobného doručenia,
* spracovanie evidencie uchádzačov, ktorí predložili súťažné ponuky,
* príprava podkladov podľa jednotlivých uchádzačov pre vyhodnotenie podmienok účasti,
* osobnú účasť a pomoc pri vyhodnocovaní ponúk,
* kontrolu splnenia podmienok účasti uchádzačmi,
* spracovanie zápisnice z vyhodnotenia splnenia podmienok účasti v súčinnosti s verejným obstarávateľom,
* v prípade potreby spracovanie oznámenia o vylúčení ponuky z procesu verejného obstarávania,
* v prípade potreby spracovanie výzvy na odôvodnenie mimoriadne nízkej ponuky uchádzačom v súčinnosti s verejným obstarávateľom,
* v prípade potreby spracovanie výzvy na písomné vysvetlenie ponúk v súčinnosti s verejným obstarávateľom,
* v prípade potreby spracovanie oznámenia o vylúčení ponuky z procesu verejného obstarávania,
* spracovanie zápisnice z vyhodnotenia ponúk v súčinnosti s verejným obstarávateľom,
* spracovanie informácie o výsledku verejného obstarávania,
* Ďalšie činnosti vyplývajúce z ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

1. Záväzok Mandatára podľa tejto Zmluvy sa považuje za splnený odoslaním oznámenia o výsledku verejného obstarávania všetkým uchádzačom.
2. Mandatár vyhlasuje, že je odborne spôsobilou osobou na výkon činnosti podľa tejto Zmluvy.

**ČLÁNOK II.**

**ČAS PLNENIA**

1. Mandatár sa zaväzuje splniť svoj záväzok podľa článku I tejto Zmluvy v čo najkratšom čase, lehotách a v zmysle zákona o VO, bez zbytočných prieťahov a to tak, aby nedošlo k zmeškaniu termínov Projektu. Mandatár nezodpovedá za prieťahy, ktoré nevie ovplyvniť svojou činnosťou.

**ČLÁNOK III.**

**CENA PREDMETU PLNENIA A PLATOBNÉ PODMIENKY**

1. Zmluvné strany sa dohodli, že Mandant zaplatí Mandatárovi odplatu za riadne a včasné splnenie záväzku podľa článku I a článku II tejto Zmluvy a to vo výške:

Zákazka s nízkou hodnotou malého rozsahu – 6 verejných obstarávaní (prieskumov trhu)

Zákazka s nízkou hodnotou – 4 verejné obstarávania

**Cena za 1 hodinu bez DPH 12,40 Eur. Rozsah hodín maximálne 150.**

Cena na celý predmet zákazky: 1 860,00 EUR bez DPH

Cena s DPH: 2 232,00 EUR

DPH:

1. Platba odmeny podľa bodu 1. tohto článku bude realizovaná nasledovne:

Odmena z bodu č. 1 tohto článku bude fakturovaná na základe pracovného výkazu priebežne podľa realizovaných VO v súlade s bodom I.2 Mandantovi na základe faktúry vystavenej Mandatárom. Faktúra bude splatná do 60 (šesťdesiat) dní odo dňa doručenia faktúry Mandantovi.

Odmena zahŕňa všetky náhrady Mandatára vynaložené v súvislosti s plnením jeho záväzku podľa tejto Zmluvy, t.j. primerané prostriedky nevyhnutné na splnenie predmetu Zmluvy, potrebné a užitočné náklady vynaložené pri vykonávaní predmetu Zmluvy spojené s vykonávanou činnosťou pre Mandanta vrátane technického vybavenia.

**ČLÁNOK IV.**

**PRÁVA A POVINNOSTI ZMLUVNÝCH STRÁNMANDATÁRA**

1. Mandatár je povinný pri plnení Zmluvy postupovať s odbornou starostlivosťou v záujme Mandanta, podľa platných ustanovení zákona a tejto Zmluvy.
2. Činnosť, na ktorú sa Mandatár zaviazal, je povinný uskutočňovať podľa pokynov Mandanta a v súlade s jeho záujmami, ktoré Mandatár pozná alebo musí poznať. Mandatár je povinný oznámiť Mandantovi všetky okolnosti, ktoré zistil pri zariaďovaní záležitosti a ktoré môžu mať vplyv na zmenu pokynov Mandanta.
3. Mandatár nezodpovedá za vady v dokončenej a Mandantovi odovzdanej práci, ak tieto vady boli spôsobené použitím podkladov, informácií a vecí, odovzdaných mu k spracovaniu od Mandanta.
4. Mandant svojím podpisom na tejto Zmluve zároveň splnomocňuje Mandatára ku všetkým úkonom potrebným k riadnemu a včasnému splneniu záväzku Mandatára podľa tejto Zmluvy. V prípade potreby Mandant udelí Mandatárovi na jeho žiadosť osobitné plnomocenstvo.
5. Mandatár sa zaväzuje:

* vykonávať svoju činnosť v súlade s príslušnými právnymi predpismi, v súlade s ustanoveniami tejto Zmluvy, podľa pokynov Mandanta a v súlade so záujmami Mandanta, ktoré sú mu známe a/alebo ktoré musí vzhľadom na okolnosti poznať, najmä vzhľadom na predmet a rozsah Projektu,
* s odbornou starostlivosťou skúmať pokyny, podklady a iné dokumenty Mandanta,
* bez zbytočného odkladu, najneskôr však do troch pracovných dní od doručenia podkladov alebo pokynov Mandanta písomne informovať Mandanta:
  + nesprávnosti a/alebo neúplnosti podkladov a informácií,
  + okolnostiach, ktoré môžu mať vplyv na zmenu pokynov Mandanta,
  + požiadavkách na doplnenie chýbajúcich údajov alebo podkladov,
  + nevhodnosti postupu navrhovaného Mandantov a/alebo iných pokynov Mandanta týkajúcich sa predmetu tejto Zmluvy.

1. Ak počas plnenia záväzku Mandatára vznikne akákoľvek podstatná otázka, ktorej vyriešenie je nevyhnutné na dosiahnutie účelu tejto Zmluvy, Mandatár je povinný bezodkladne písomne informovať Mandanta a požiadať ho o zaujatie stanoviska. V opačnom prípade Mandatár zodpovedá za nemožnosť a/alebo vadné plnenie záväzku podľa tejto Zmluvy.
2. Mandatár sa môže od pokynov Mandanta odchýliť, len ak je to naliehavo nevyhnutné v záujme Mandanta a Mandatár si nemôže včas zabezpečiť súhlas Mandanta. V takom prípade je povinný bez zbytočného odkladu informovať Mandanta o svojom postupe a o jeho dôvodoch.
3. Mandatár sa zaväzuje, že bude priebežne informovať Mandanta o všetkých skutočnostiach a postupoch, ktoré zistí pri zriaďovaní záležitostí.
4. Mandatár je oprávnený, potom čo o tejto skutočnosti písomne informuje Mandanta, uskutočňovať časť plnenia prostredníctvom tretích osôb (napr. inou právnickou alebo fyzickou osobou). Toto právo sa vzťahuje na činnosti, ktoré nemôže Mandatár zabezpečiť zo svojich zdrojov a ak je to nevyhnutné (napr. k vypracovaniu podporných nezávislých posudkov a vyhodnotení).
5. Mandatár sa zaväzuje odovzdať Mandantovi všetky dokumenty a ostatné veci a podklady, ktoré prevzal od Mandanta a/alebo ktoré prevzal za neho pri plnení povinností podľa tejto Zmluvy bez zbytočného odkladu po doručení písomnej výzvy Mandanta na ich odovzdanie, inak do 5 pracovných dní od ukončenia plnenia podľa tejto Zmluvy.
6. V prípade ak Mandatár zistí pri zabezpečovaní veci prekážky, ktoré znemožňujú riadne uskutočnenie činností a právnych úkonov dohodnutým spôsobom, oznámi to okamžite Mandantovi, s ktorým sa dohodne na odstránení týchto prekážok.
7. Každá zo zmluvných strán je povinná zachovávať mlčanlivosť o akýchkoľvek údajoch a skutočnostiach, najmä výrobnej, technickej alebo obchodnej povahy, ktoré sú obsahom tejto Zmluvy, alebo o ktorých sa dozvedela v súvislosti s týmto zmluvným vzťahom. Každá zo Zmluvných strán sa zároveň zaväzuje, že bude držať poskytnuté dôverné informácie v tajnosti, že inej osobe neposkytne, ani nevyzradí, ani nesprístupní, ani neumožní ich poskytnutie alebo vyzradenie žiadnych informácií o skutočnostiach podľa prvej vety tohto odseku a tieto informácie nepoužije pre iné účely, ako pre plnenie tejto Zmluvy a to počas trvania tohto Zmluvného vzťahu, ako aj po dobu 5 rokov po jeho skončení.
8. Mandant je povinný odovzdať včas Mandatárovi úplné, pravdivé a prehľadné informácie, ktoré sú potrebné k vecnému plneniu Zmluvy, pokiaľ z ich povahy nevyplýva, že ich má zabezpečiť Mandatár v rámci svojej činnosti. Mandant je povinný riadne a včas (v  dohodnutom termíne) odovzdať Mandatárovi všetok listinný materiál potrebný k riadnemu plneniu Zmluvy.
9. Mandant je povinný vytvoriť riadne podmienky pre činnosť Mandatára a poskytovať mu v priebehu plnenia predmetu Zmluvy ďalšiu nevyhnutnú súčinnosť za podmienok dohodnutých v tejto Zmluve.
10. Mandant je povinný Mandatárovi za činnosť uskutočnenú v súlade s touto Zmluvou mu vyplatiť odmenu, vo výške uvedenej podľa čl. III. tejto Zmluvy.

**ČLÁNOK V.**

**DOBA TRVANIA ZMLUVY**

1. Táto Zmluva sa uzatvára sa na dobu určitú, a to do splnenia všetkých záväzkov Zmluvných strán vyplývajúcich z tejto Zmluvy.
2. Zmluvné strany sa dohodli, že tento zmluvný vzťah môže byť pred uplynutím doby uvedenej v bode 1. tohto článku ukončený obojstrannou vzájomnou dohodou alebo odstúpením od Zmluvy a to len písomnou formou s tým, že platnosť predmetnej Zmluvy končí dňom uvedeným v tejto dohode, resp. v odstúpení od Zmluvy. Túto Zmluvu nie je možné vypovedať.
3. Zmluvné strany sa dohodli, že Mandant je oprávnený od tejto Zmluvy odstúpiť v prípade, ak Mandatár nesplní svoj záväzok podľa článku I tejto Zmluvy v lehote podľa článku II tejto Zmluvy alebo ak Mandatár poruší povinnosti podľa článku IV tejto Zmluvy.
4. Zmluvné strany sa dohodli, že Mandatár je oprávnený od tejto Zmluvy odstúpiť v prípade, ak Mandant napriek písomnému upozorneniu neposkytuje Mandatárovi súčinnosť nevyhnutnú na riadne plnenie povinností Mandatára.
5. Záväzok Mandatára uskutočňovať dohodnuté záležitosti a záväzok Mandanta uhradiť Mandatárovi dohodnutú odmenu zaniká ku dňu skončenia tejto Zmluvy vzájomnou dohodou, ibaže táto Zmluva ustanoví inak.
6. Ak sa Zmluvné strany nedohodnú inak, v prípade predčasného ukončenia tejto Zmluvy niektorou zo Zmluvných strán, Mandatárovi ostávajú dovtedy prijaté platby od Mandanta na základe tejto Zmluvy a Mandatár má nárok na úhradu nevyhnutných a účelne vynaložených nákladov spojených s plnením tejto Zmluvy do momentu ukončenia tejto Zmluvy, ak náklady prevyšujú sumu dovtedy prijatých platieb od Mandanta.

**ČLÁNOK VI.**

**SANKCIE**

1. V prípade omeškania Mandanta so zaplatením odmeny alebo náhradou nákladov je Mandant povinný zaplatiť Mandatárovi úroky z omeškania vo výške 0,5 % z dlžnej sumy za každý deň omeškania až do zaplatenia. Nárok Mandatára na náhradu škody týmto nie je dotknutý. Po dobu omeškania Mandanta so zaplatením splatnej odmeny nie je Mandatár povinný vykonávať činnosti podľa tejto Zmluvy.

**ČLÁNOK VII.**

**ZÁVEREČNÉ USTANOVENIA**

1. Právne vzťahy medzi Zmluvnými stranami vyplývajúce z tejto Zmluvy a touto Zmluvou výslovne neupravené sa v plnom rozsahu riadia príslušnými ustanoveniami Obchodného zákonníka v platnom znení a ďalších všeobecne záväzných právnych predpisov Slovenskej republiky.
2. Akékoľvek zmeny a doplnky k tejto Zmluve je možné vykonať po vzájomnej dohode Zmluvných strán, musia byť vyhotovené písomne vo forme očíslovaných dodatkov a musia byť podpísané oboma Zmluvnými stranami, inak sú neplatné.
3. Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia na webovom sídle mandanta.
4. Zmluvné strany sa dohodli, že akékoľvek písomnosti alebo oznámenia zasielané doporučenou poštou sa považujú za doručené:

* dňom prevzatia písomnosti,
* v prípade odopretia prijatia písomnosti, dňom, keď jej prijatie bolo odopreté,
* v prípade, ak adresát písomnosti nebol zastihnutý a písomnosť bola uložená na pošte, považuje sa za doručenú uplynutím tretieho dňa odo dňa jej uloženia, i keď sa adresát o jej uložení nedozvedel,
* v prípade, ak nie je možné doručiť písomnosť na adresu uvedenú v Zmluve z dôvodu, že adresát nie je známy a iná adresa nie je druhej Zmluvnej strane známa, písomnosť sa považuje za doručenú dňom vrátenia nedoručenej zásielky odosielateľovi, i keď sa adresát o doručení nedozvedel.

1. Táto Zmluva je vyhotovená v dvoch (2) vyhotoveniach rovnakej právnej sily, pričom každá zo Zmluvných strán obdrží po jednom (1) vyhotovení.
2. Účastníci tejto Zmluvy vyhlasujú, že majú plnú spôsobilosť k uzavretiu tejto Zmluvy, že Zmluva je uzatvorená po vzájomnom prejednaní, v Zmluve prejavili svoju vôľu slobodne, vážne a zrozumiteľne, bez nátlaku, nie v tiesni ani za inak jednostranne výhodných podmienok. Zmluvné strany si túto Zmluvu pozorne prečítali, jej obsahu rozumejú, a ako prejav súhlasu s celým obsahom tejto Zmluvy ju obidve Zmluvné strany potvrdzujú svojimi vlastnoručnými podpismi.

V Pečovskej Novej Vsi, dňa 04.08.2022 V Bardejove, dňa 01.08.2022

Mandant: Mandatár:

........................................................... .........................................................

PhDr. Jaroslav Dujava, starosta obce Ing. Július Fedáš, konateľ